Յան Բոբրովսկի

Յան Բոբրովսկի (), չեխ նախկին պրոֆեսիոնալ բասկետբոլիստ, մարզիչ և սպորտային պաշտոնյա։ Ընդգրկված է սպորտի վաստակավոր վարպետների ցուցակում։ Նրա փեսան նախկին ֆուտբոլային պաշտպան Պետր Կրիվանեկն է։

Բասկետբոլիստի կարիերա
Հիմնականում խաղացել է «Բրնո» բասկետբոլային ակումբում և Չեխոսլովակիայի տղամարդկանց ազգային հավաքականում, որոնց կազմում մասնակցել է 1972 թվականի օլիմպիական խաղերին և Եվրոպայի վեց առաջնությունների, նվաճել արծաթե և մեկ բրոնզե մեդալ։ 1970 թվականի աշխարհի առաջնությունում Չեխոսլովակիայի ազգային հավաքականի երկրորդ լավագույն ռմբարկուն էր։ Չեխոսլովակիայի հավաքականի կազմում անցկացրել է ընդհանուր առմամբ 267 հանդիպում, ներառյալ օլիմպիական խաղերը (մարզումներով հանդերձ), աշխարհի և Եվրոպայի առաջնությունները, որտեղ 78 խաղում վաստակել է 748 միավոր։

1958-1972 թվականներին որպես «Բրնո» թիմի խաղացող յոթ անգամ դարձել է Չեխոսլովակիսյի չեմպիոն,  1974-1980 թվականներին որպես մարզիչ երեք անգամ դարձել է չեմպիոն։ 1962 թվականից հետո Չեխոսլովակիայի բասկետբոլի լիգայում վաստակել է 9915 միավոր։ «Բրնո» թիմի կազմում հաջողությամբ հանդես է եկել  Եվրոպայի չեմպիոնների գավաթի խաղարկությունում, բայց եզրափակչում երկու անգամ պարտվել «Ռեալ Մադրիդ» թիմին (1963–64, 1967–68) և երկու անգամ խաղացել կիսաեզրափակչում (1962–63, 1968–69)։ Միջմայրցամաքային ակումբների միջև աշխարհի գավաթի խաղարկությանը՝ 1969 թվականի հունվարին, «Բրնո» թիմի հետ կիսաեզրափակչում առավելության է հասել «Ռեալի» նկատմամբ 84:77 հաշվով, իսկ եզրափակչում 71:84 հաշվով հաղթել է  ամերիկյան «Akron Goodyear Wingfoots» թիմին։

Բասկետբոլի մարզիչի կարիերա
Խաղային կարիերան ավարտելուց հետո հաջողությամբ աշխատել է որպես մարզիչ, «Zbrojovka Brno» տղամարդկանց և «IMOS Brno - Žabovřesky» կանանց թիմերում։ Մարզել է նաև Չեխիայի ազգային հավաքականի տղամարդկանց և կանանց թիմերը։

2001 թվականին քսաներորդ դարի լավագույն չեխ բասկետբոլիստների ցուցակում զբաղեցրել է 5-րդ տեղը։ 2013 թվականին ընդգրկվել է Չեխիայի բասկետբոլի ֆեդերացիայի փառքի սրահում։

Քաղաքական կարիերա
1994 թվականի ավագանու ընտրություններում Բոբրովսկին ընտրվել է «Brno-Žabovřesky» քաղաքային խորհրդի անկախ անդամ։ Տարածքային ներայացուցչի մանդատ է ստացել նաև 1998 թվականի ընտրություններում, 2002, 2006, 200  թվականներին։

2014 թվականին Սենատի ընտրություններում եղել է Բրնո քաղաքի թիվ 60 ընտրատարածքի անկախ թեկնածուն։ Քվեարկության ժամանակ հավաքել է ձայների 15.77%-ը և զբաղեցնելով 3-րդ տեղը՝ չի մասնակցել երկրորդ փուլին։

Տես նաև
Բասկետբոլի Չեխոսլովակիայի լիգայի կարիերայի վիճակագրության առաջատարներ

Ծանոթագրություններ

1945 ծնունդներ
Ապրող անձինք
Չեխ մարզիկներ
Չեխ բասկետբոլիստներ